Ásgarður í Reyholtsdal var annað tveggja býla sem hlaut verðlaun Búnaðarsamtaka Vesturlands á þessu ári . Verðlaunin voru veitt fyrir áræðni og frumkvæði í jarðrækt . Í Ásgarði hafa búið síðan 1988 hjónin Magnús Þór Eggertsson og Sjöfn Guðlaug Vilhjálmsdóttir ásamt börnum sínum . Fyrstu árin var búið með kýr en í dag eru þau með umfangsmikið kálfauppeldi og kornrækt ásamt því að Magnús er með verktakastarfsemi , bæði fyrir sjálfan sig og aðra . Magnús segist alltaf hafa haft gífurlegan áhuga fyrir jarðrækt og traktorum svo þetta hafi kannski komið af sjálfu sér . Í hans huga er landbúnaður vinnan við landið , ræktun og beitarstýring og ekkert sé skemmtilegra en að rækta korn og þreskja . Sjá viðtal við Ásgarðsbóndann í Skessuhorni sem kemur út í dag .